המחבר: ראובן גורביץ

החומר: ספר בראשית, פרשת נח

כיתות החטיבה ז - ט.

בס"ד

עבודה בפרשת נח (פרקים ו – ח)

**1. "אלה תולדת נח" כתב רש"י הואיל והזכירו ספר בשבחו. איזה פסוק הביא רש"י לראיה? (פרק ו)**

א. . לזכר עולם יהיה צדיק (תהלים קיב').

ב. זכרו תורת משה עבדי (מלאכי ג')

ג. אזכיר צדקתך לבדך (תהלים עא').

ד. זכר צדיק לברכה (משלי י').

**2. על מה נחתם גזר דינו של דור המבול? (פרק ו, רש"י פסוק יג)**

א. גזל.

ב. עבודה זרה.

ג. גלוי עריות.

ד. שפיכות דמים.

**3. "המבול" מדוע נקראת בבל שנער? (פרק ו, רש"י פסוק יז)**

א. . שעשו מעשי נערות.

ב. שננערו שם כל מתי המבול.

ג. שהיו מנוערים מן המצוות

**4. "והקימותי את בריתי" על מה היה צריך נח ברית? (פרק ו וברש"י)**

א. על הפירות שלא ירקבו ושלא יטרפוהו החיות.

ב. שלא יהרגוהו רשעים שבדור ושישאר צדיק עד סוף ימיו.

ג. על הפירות שלא ירקבו ושלא יהרגוהו רשעים שבדור.

ד. שלא תתהפך התיבה ושלא תתקל בקרחונים וכד'.

**5. "ומכל החי" את מי גם היה צריך להכניס לתיבה? (פרק ו וברשי) .**

א. אפילו היתושים. ב. אפילו השדים.

ג. אפילו דינוזאורים . ד. אפילו חיידקים.

**6. "ויעש נח" מה עשה? (פסוק ו' וברש"י)**

א. סיים את בניין התיבה. ב. סיים הכנסת החיות אל התיבה.

ג. שעשה נחת רוח. ד. בא אל התיבה.

**7. "כי אתך ראיתי צדיק" מדוע לא נאמר תמים כבתחילת הפרשה? (פרק ז וברש"י)**

א. . כי כבר נאמר בתחילת הפרשה.

ב. כיוון שירד נח מעט בתמימותו.

ג. שאומרים מקצת שבחו של אדם בפניו וכולו שלא בפניו.

ד. די לו בצדקותו להכנס לתיבה.

**8. "כי לימים עוד שבעה" מדוע עכב הקב"ה את המבול 7 ימים נוספים? (פרק ז וברש"י)**

א. נתן להם ארכה נוספת אולי יחזרו בתשובה

ב. אלו שבעת ימי אבלו של אדם הראשון

ג. אלו שבעת ימי אבלו של מתושלח שחס הקב"ה על כבודו.

ד. בזכות שבעת ימי המלואים של המשכן שעתידים להיות.

**9. "בחדש השני" על איזה חודש מדובר? (פרק ז וברש"י)**

א. מרחשוון. ב. אייר.

ג. אדר שני. ד. מחלוקת, יש אומרים מרחשוון וי"א אייר.

**10. מה היה גילו של נח בזמן המבול? (פרק ז)**

א. מאה.

ב. מאה ועשרים.

ג. חמש מאות.

ד. שש מאות.

**11. "בעצם היום הזה" מה אמרו על נח, בני דורו? (פרק ז וברש"י)**

א. אשרי ילוד אשה שזכה למעלה כזו.

ב. אם רואים אנו אותו נכנס לתיבה אנו שוברין אותה והורגים אותו.

ג. הציעו לו עזרה בבניית התיבה.

ד. אמרו עליו שכנראה יצא מדעתו ועזבוהו לנפשו.

**12. "אשר בחרבה" האם מתו גם הדגים שבים? (פרק ז וברש"י)**

א. . מתו. ב. לא מתו.

ג. רשעים שבהם מתו, צדיקים חיו. ד. קטנים מתו וגדולים נשארו בחיים.

**13. "אך נח" באיזה ענין נאמר "הן צדיק בארץ ישולם"? (פרק ז וברש"י)**

א. שקיבל נח תשלום נאה בעולם הזה שניצל וניצלו בניו.

ב. שנטע כרם והיה לו לעסוק בנטיעה אחרת, ונשתכר ונתבזה

ג. שלא זכה להעמיד בן רביעי.

ד. שאחר מזונות הארי ונשכו.

**14. "ויסכרו מעינת" כיצד ידענו שלא כל המעינות נסתמו? (פרק ח וברש"י)**

א. כשנפתחו כתוב תהום רבה, דהיינו גדולים וכשנסגרו כתוב תהום בלבד.

ב. כשנפתחו כתוב נבקעו בעבר דהיינו כולם וכשנסגרו כתוב ויסכרו לשון עתיד שלא כולם נסגרו.

ג. כשנפתחו כתוב מעינות מלא עם ו' וכשנסגרו כתוב חסר בלא ו' לומר שלא כולם נסגרו.

ד. כשנפתחו כתוב כל וכשנסתמו לא כתוב כל.

**15. באיזה חדש נחה התיבה על הרי אררט? (פרק ח, רש"י פסוק ד)**

א. ניסן, שהוא שביעי לתשרי.

ב. אייר, שהוא שביעי לירידת גשמים.

ג. סיון, שהוא שביעי להפסקת גשמים.

ד. תשרי, שהוא שביעי לניסן.

**16. באיזה חדש נראו ראשי ההרים? (פרק ח, רש"י פסוק ה)**

א. תמוז , שהוא עשירי לתשרי.

ב. אב, שהוא עשירי לירידת גשמים.

ג. אלול, שהוא עשירי להפסקת גשמים.

ד. טבת, שהוא עשירי לניסן.

**17. "עד יבשת המים" כתב רש"י מוכן היה העורב לשליחות אחרת. באיזו שליחות מדובר? (פרק ח וברש"י)**

א. בימי עיליש שאמר לו העורב לברוח (גיטין).

ב. בימי אליהו שהעורבים הביאו לו לחם.

ג. בימי אחאב היו העורבים מביאים לחם משולחנו של אחאב לשולחנו של עובדיה.

**18. מה הדבר הראשון שעשה נח לאחר צאתו מהתיבה? (פרק ח)**

א. בנה מזבח. ב. נטע כרם.

ג. פרק את התיבה. ד. אכל בשר.